# XVI. ORSZÁGOS ÜTŐHANGSZERES KAMARAVERSENY

**A verseny időpontja: 2023. március 24-26.**

**Rendező intézmény: Váci Bartók - Pikéthy Zeneművészeti Szakgimnázium és Zeneiskola, Alapfokú Művészeti Iskola**

OM azonosító: 040015

2600 Vác, Konstantin tér 8.

Telefon: 27/317-180

E-mail: [bartokami.vac@gmail.com](mailto:bartokami.vac@gmail.com)

Honlap: [www.pikethy.net](http://www.pikethy.net)

A verseny célja: A versenyzők tudásának, felkészültségének, életkorának megfelelő művészi-, alkotói-, előadói-képességének értékelése, kiemelkedő teljesítményének bemutatása. Az ütőhangszeres tanszak pedagógiai eredményének mérése. Tehetségkutatás.

A verseny jellege: gyakorlati verseny.

A verseny fordulói: országos döntő, amely egyfordulós.

A versenyre való nevezés és az azon való részvétel ingyenes. A versenyre való nevezés és az azon való részvétel nem köthető se nevezési, se regisztrációs, se részvételi díjhoz!

A versenyzők és kísérő tanáraik utazásáról és részvételének egyéb feltételeiről (szállás, étkezés) a nevező intézmény gondoskodik.

A verseny kategóriái:

A) Kamaracsoport

B) Együttes

Egy növendék kategóriánként csak *egyszer* nevezhető.

A) KAMARACSOPORT KATEGÓRIA (trió, kvartett, kvintett, szextett)

Nevezési feltételek:

Egy iskola korcsoportonként *egy* csoportot nevezhet.

Az I. korcsoportban csak azok a tanulók nevezhetők, akik az adott hangszeren legalább egy

évfolyam (előképző vagy első osztály) követelményét teljesítették.

A bizonyítvány másolatát a nevezési laphoz mellékelni kell.

A versenyen nem vehet részt olyan tanuló, aki akár jelenleg, akár korábban középfokú, vagy felsőfokú zeneművészeti tanulmányokat folytat(ott).

Korcsoportok:

1. korcsoport: 2011. június 1-jén, illetve után,
2. korcsoport: 2009. június 1-jén és 2011. május 31. között,
3. korcsoport: 2007. június 1-jén és 2009. május 31. között,
4. korcsoport: 2007. május 31-jén, illetve előtt született tanulók.

Az együttes tagjainak felső korhatára 2023. március 26-ig be nem töltött 22. életév.

A kamaracsoport korcsoportját a legidősebb tagjának születési dátuma határozza meg.

A verseny anyaga: Kötelező és szabadon választott mű(vek).

A verseny követelményei:

Több szabadon választott mű esetén a művek *különböző* *karakterűek* legyenek.

A szabadon választott mű, művek bemutatásához a *tagok létszáma kiegészíthető 6 főig.*

A kamaracsoportoknak egy blokkban kell a műsorukat bemutatni.

A műsoridőt kötelező betartani.

A verseny helyszínén a versenyműsor jogtiszta kottáit be kell mutatni.

**I. korcsoport:**

*Kötelező mű:* Zempléni László: Rondino (Zempléni L.: A triótól az oktettig EMB Z. 14238)

*Szabadon választott mű(vek)* tiszta műsorideje maximum 5 perc.

**II. korcsoport:**

*Kötelező mű:* Zempléni László: Mókus-kvartett I. tétel (EMB Z. 14562, 2007)

*Szabadon választott mű(vek)* tiszta műsorideje maximum 5 perc.

**III. korcsoport:**

*Kötelező mű:* Warren Benson: Allegretto (Three pieces for percussion quartet by Warren Benson, G. Schirmer Inc. GS35316)

*Szabadon választott mű(vek)* tiszta műsorideje maximum 5 perc.

**IV. korcsoport:**

*Kötelező mű:* Giovanni Sollima: Millenium Bug I. tétel (CMS di Piero Ostali-Milano, 1999 SONZ6180)

*Szabadon választott mű(vek)* tiszta műsorideje maximum 5 perc.

A rendező iskolában az alábbi hangszerek állnak rendelkezésre:

timpani, csőharangsor, marimba, xilofon, dobfelszerelés, harangjáték, gong, zenekari nagydob, vibrafon, amadinda, tom-tom sor, apró hangszerek

B) ÜTŐEGYÜTTES KATEGÓRIA

*Balázs Oszkár emlékére*

Nevezés feltételek:

Az együttes tagjainak felső korhatára 2023. március 26-ig be nem töltött 22. életév.

Létszám: minimum 6 fő, maximum 12 fő. (Balázs Oszkár műveinél nem kell figyelembe venni a minimum létszámhatárt.)

Egy intézmény maximum 2 ütőegyüttessel nevezhet.

A verseny követelményei:

Az ütőegyüttesek összeállításában a klasszikus kamarazene jellemzőit kell figyelembe venni. Az előadott művek *különböző karakterűek legyenek*.

A verseny helyszínén a versenyműsor jogtiszta kottáit be kell mutatni.

A verseny anyaga: Szabadon választott mű(vek)

A szabadon választott műsornak kötelezően tartalmaznia kell egy Balázs Oszkár művet.

A műsoridő:

A tiszta műsoridő maximum 15 perc.

A műsoridő nem léphető túl.

A rendező iskolában az alábbi hangszerek állnak rendelkezésre:

timpani, csőharangsor, marimba, xilofon, dobfelszerelés, harangjáték, gong, zenekari nagydob, vibrafon, amadinda, tom-tom sor, apró hangszerek

Értékelés: A versenybizottság elnöke és tagjai egymástól függetlenül, egyénileg értékelik a kamaracsoportok műsorát. A versenybizottság elnöke és a tagjai külön-külön legfeljebb 20-20 pontot adhatnak a kötelezően és szabadon választott művek bemutatására. A versenyzők végső pontszáma a versenybizottsági tagok által adott pontok összege, ami legfeljebb 60 pont.

*Értékelési szempontok:* Technikai biztonság, hangszerkezelés, ritmika, tempó, artikuláció, formálás, kottahűség, dinamika, hangszín, egyéniség, átütő erő, együttjátszás.

A verseny díjai: A versenybizottság kategóriánként és korcsoportonként I., II. és III. helyezést ad ki, a különleges produkciókat különdíjjal jutalmazhatja.

A nevezés módja: A versenykiírás mellékleteként megjelenő –az Oktatási Hivatal, illetve az országos döntőt rendező iskola honlapjáról letölthető **nevezési lap használata kötelező**! A **géppel** kitöltött nevezési lapot nyomtatás majd aláírás és bélyegzés után szkennelve (PDF formában) elektronikusan a rendező iskola e-mail címére kell elküldeni.

A versenyszervezéssel kapcsolatos további információ a rendező intézmény honlapján olvasható.

*A nevezési határidőt be kell tartani!*

***Az országos döntő nevezési határideje: 2023. január 31.***